ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670040079
ขอให้แก้ไขปัญหา กรณีได้รับความเดือดร้อนจากเพื่อนบ้าน บริเวณบ้านเลขที่.....หมู่บ้านพิศาล ซอยท่าข้าม 28 แขวงแสมดำ เขตบางขุนเทียน กรุงเทพมหานคร ลักษณะเป็นบ้านทาวน์เฮ้าส์ 2 ชั้น ซึ่งอยู่ติดกับบ้านของผู้ร้องบ้านเลขที่....โดยมีเจ้าของบ้านเป็นบุคคลเพศหญิง (ไม่ทราบชื่อและนามสกุล) อายุประมาณ 40-50 ปี ส่วนสูงประมาณ 160-165 เซนติเมตร รูปร่างผอม สมส่วน ผิวสองสี ไว้ผมทรงรากไทร เนื่องจากผู้ร้องแจ้งว่า เจ้าของบ้านหลังดังกล่าว มีการเทปูนตรงพื้นลาดเอียง (ทางสโลป) บริเวณฝั่งทางด้านขวามือของบ้านผู้ร้อง เพื่อกั้นน้ำที่ไหลมาจากบ้านของผู้ร้อง ทำให้น้ำไม่สามารถไหลผ่านไปยังรางน้ำรูปตัววีที่เป็นท่อสาธารณะได้ ส่งผลให้น้ำไหลมาขังบริเวณหน้าบ้านของผู้ร้อง อีกทั้งผู้ร้องแจ้งว่า เคยประสบอุบัติเหตุลื่นล้ม 2 ครั้ง เพราะเกิดคราบตะไคร่น้ำขึ้นที่พื้น เนื่องมาจากมีน้ำท่วมขัง ซึ่งปัจจุบันผู้ร้องป่วยเป็นโรคหมอนรองกระดูกทับเส้นประสาท ผู้ร้องเกรงว่าในอนาคตจะเกิดเหตุการณ์เช่นเดิมอีก เบื้องต้นผู้ร้องเคยทำการเจรจากับเจ้าของบ้านหลังดังกล่าวแต่ไม่เป็นผล ซึ่งก่อนหน้ามีการเทเป็นแท่งปูนเพื่อทำเป็นตัวกั้นน้ำ แต่ผู้ร้องขอให้ทางเพื่อนบ้านทุบออก จากกรณีดังกล่าว ส่งผลทำให้ผู้ร้องได้รับความเดือดร้อนเป็นอย่างมาก ผู้ร้องเกรงว่าถ้าหากผู้ร้องประมาทเลินเล่อ อาจทำให้ลื่นล้มอีกได้ ประกอบกับผู้ร้องแจ้งว่า ผู้ร้องมิได้มีเจตนาที่ไม่ดีกับเพื่อนบ้าน อยากให้ทางเพื่อนบ้านมีความเข้าใจ เพราะผู้ร้องเป็นบุคคลในกลุ่มผู้สูงอายุ มีโรคประจำตัวและอาศัยอยู่เพียงลำพัง ผู้ร้องประสบปัญหามาเป็นระยะเวลา 1 ปี จึงประสงค์ให้หน่วยงานที่เกี่ยวข้องแก้ไขปัญหาดังกล่าว โดยอาจจะเป็นตัวกลางในการไกล่เกลี่ยเจรจาพูดคุย เพื่อแก้ไขปัญหาและบรรเทาความเดือดร้อนให้แก่ผู้ร้องต่อไป (ระบุข้อมูลตามผู้ร้องแจ้ง) (ผู้ร้องยินดีเปิดเผยข้อมูล ชื่อ นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น 
#ศรท #ศรท1111
#1555 #citydata